NYT FRA BESTYRELSEN juli 2021

**Bestyrelsen** har holdt møde med vores rådgivende ingeniørfirma Wemmelund

På mødet gennemgik vi vores planer om **nye vandrør**. Det kan se fornuftigt ud at skifte alle rør, både vandrette og lodrette rør – altså også dem i lejlighederne og gøre systemet 2- strenget, i stedet for det nuværende 1-strengede system. Dette vil formindske den strafafgift, vi på nuværende tidspunkt betaler til Gentofte Fjernvarme og give en mere jævn gennemstrømning. Samtidig kan vi montere vandmålere, hvorved vandforbrugs udgiften kan fordeles efter konkret forbrug, hvilket vil være mere retfærdigt.

Vi diskuterede også bestyrelsens idé om en **helhedsplan** for etablering af containerplads og flere P-pladser, hvor der nu er garager og tørrestativ mellem blok 1 og 2. Vi får, som tidligere nævnt, behov for mange flere containerne og parkeringspladser, hvoraf nogle formodentlig bliver med lade-standere til el-biler. Begge planer er både omfattende og bekostelige, men samtidig nødvendige af hensyn til fremtidssikringen af Jægerhaven. Disse store planer vil bestyrelsen medtage til drøftelse på generalforsamlingen til oktober.

Som tidligere nævnt skal der foretages rensning af **udluftningskanaler** i baderum og køkkener. Problemet er, at der skal være **fri adgang til de originale luftkanaler** fra lejlighederne. Bestyrelsen er nødsaget til at danne sig et overblik over problemets omfang, og har derfor udsendt skrivelse til alle ejere. Desværre venter vi stadig på nogle tilbagemeldinger – og der er derfor sendt endnu en rykker. Bestyrelsen vil efterfølgende kontakte de ejere, hvor der ikke umiddelbart er adgang til kanalerne, - **men vi kommer ikke videre i processen før alle har svaret!**

Vi har fået svar på bestyrelsens høringssvar til Gentofte Kommunes **støjhandlingsplan** 2021-2026. Kommunen har afsat en pulje til støjbekæmpelse, som dog næppe kommer os til gavn. Kommunen har henvendt sig til transportministeriet med anmodning om, at der gøres noget ved støjen fra de motorveje, der omgiver os. Dette er nok så langt vi når i denne omgang.

Bestyrelsen opfordrer igen til, at man tager hensyn til sine naboer og ikke **støjer til gene for andre beboere.**

Vis også hensyn, når I griller, taler og leger udenfor, så alle kan trives på altanerne og de grønne områder.

**Henrik holder ferie i ugerne 29+32+33. Racoon vil sørge for containerne under ferien.**

God sommer

Bestyrelsen

**Henrik kæmper desværre stadig med problemer med skrald og fejlsortering** –

**LÆS på skiltene,** hjemmesiden, de udleverede brochurer m.v. hvordan der skal sorteres! Det tager alt for meget af Henriks tid, og containerne bliver ikke tømt, hvis der blot er den mindste fejlsortering!

**Der må ikke stilles storskrald nogen steder på ejendommen.**

Vi vil stadig i begrænset omfang kunne modtage og bortkøre storskrald, som beboerne ikke selv har mulighed for at køre på genbrugsstationen eller på anden måde bortskaffe. Kontakt Henrik eller bestyrelsen

Har du spørgsmål til formanden/bestyrelsen bedes du henvende dig via kontaktfomularen på hjemmesiden. Der står mange nyttige oplysninger på vores hjemmeside: www.jaegerhaven.dk

Vores Facebookgruppe er tænkt som et forum, hvor medlemmerne kan kommunikere indbyrdes.